## Uredba o obveznim prebijanjima obveza i potraživanja pravnih osoba u Republici Hrvatskoj

### NN 47/1991 (13.9.1991.), Uredba o obveznim prebijanjima obveza i potraživanja pravnih osoba u Republici Hrvatskoj

# VLADA REPUBLIKE HRVATSKE

Na osnovi članka 110. Ustava Republike Hrvatske, Vlada Republike Hrvatske
na sjednici održanoj 11 rujna 1991. godine donijela je

## UREDBU

### o obveznim prebijanjima obveza i potraživanja pravnih osoba u Republici Hrvatskoj

Članak 1.

Služba društvenog knjigovodstva Hrvatske (u daljnjem tekstu : Služba)
provest će sedmi, osmi, deveti i deseti ciklus prebijanja obveza i potraživanja
pravnih osoba sa sjedištem u Republici Hrvatskoj iz područja 01 do zaključno
11, iz područja 12 - grane 1202. 1203. 1204. i iz područja 13 Odluke o
jedinstvenoj klasifikaciji djelatnosti (u daljnjem tekstu: pravne osobe),
i to:

- područje 01 - industrija i rudarstvo

- područje 02 - poljoprivreda i ribarstvo

- područje 03 - šumarstvo

- područje 04 - vodoprivreda

- područje 05 - gradevinarstvo

- područje 06 - promet i veze

- područje 07 - trgovina

- područje 08 - ugostiteljstvo i turizam

- područje 09 - obrtništvo i osobne usluge

- područje 10 - stambeno - komunalne djelatnosti uređenje naselja i
prostora

- područje 11 - financijske, tehničke i poslovne usluge

- grana 1202 - znanstvenoistraživačka djelatnost

- grana 1203 - kultura, umjetnost i informacije

- grana 1204 - tjelesna kultura i sport

- područje 13 - zdravstvena i socijalna zaštita Prebijanje obveza i
potraživanja (multilateralna kompenzacija) obvezno je za sve pravne osobe
iz stavka 1. ovog članka.

Članak 2.

Utvrđuju se rokovi za provođenje pojedinih ciklusa multilateralne kompenzacije:

- sedmi ciklus 21. rujna 1991. godine

- osmi ciklus 12. listopada 1991. godine

- deveti ciklus 9. studenoga 1991. godine

- deseti ciklus 14. prosinca 1991. godine

Članak 3.

Pravne osobe prijavljuju Stužbi sve svoje obveze prema pravnim osobama
u Republici Hrvatskoj, iz dužničko-vjerovničkih odnosa po osnovi prometa
robe i obavljanja usluga; obveze s naslova osiguranja i obveze po osnovi
otplate kredita: koje su dospjele a nisu izmirene do dana prijavljivanja.
Izuzetno od odredbe stavka 1. ovog članka, pravne osobe neće prijaviti
za kompenzaciju obveze koje prema jednoj pravnoj osobi iznose manje od
5.000,00 dinara. obveze sadržane u instrumentima osiguravanja plaćanja
i obveze za koje su podnijeti nalozi za plaćanje prema odredbama Zakona
o financijskom poslovanju.

Članak 4.

Služba uključuje u multilateralnu kompenzaciju obveze pravnih osoba
po osnovi raspoređivanja prihoda od prodaje proizvoda i usluga povezanih
poduzeća kao i obveze, koje su predmet kompenzacije, po akceptnim nalozima
i drugim nalozima platnog prometa evidentiranim u Službi u skladu s člankom
15. zakona o financijskom poslovanju.

Članak 5.

Pravna osoba je dužna svoje obveze iz članka 3. prijaviti Službi kod
koje vodi žiro-račun do 18. rujna 1991. godine za sedmi ciklus, do 9. listopada
1991. godine za osmi ciklus, do 6. studenoga 1991. za deveti ciklus i do
11. prosinca 1991. godine za deseti ciklus obvezne multilateralne kompenzacije.
U istim rokovima Služba uključuje u obveznu multilateralnu kompenzaciju
obveze pravnih osoba iz članka 4.

Članak 6.

Obveze za multilateralnu kompenzaciju prijavljuju se na obrascu "Prijava
za sudjelovanje u multilateralnoj kompenzaciji" koji je sastavni dio
ove Uredbe.

Članak 7.

Pravne osobe iz područja 01 do 11, koje nemaju dospjelih obveza koje
su predmet kompenzacije, o tome obavještavaju nadležnu Službu društvenog
knjigovodstva u rokovima iz članka 5.

Članak 8.

Služba je dužna rezultate multilateralne kompenzacije provesti preko
žiro-računa sudionika u multilateralnoj kompenzaciji i o rezultatima izvijestiti
sudionike.

Članak 9.

Obveze pravnih osoba po akceptnlm nalozima i drugim nalozima ptatnog
prometa evidentiranim u Službi u skladu s člankom 15. Zakona o financijskom
poslovanju, a koje ne budu izmirene u postupku multilateralne kompenzacije,
Služba izvršava po redoslijedu upisa u Evidenciji o redoslijedu plaćanja.

Članak 10.

Upute za provođenje ove Uredbe donijet će generalni direktor Službe
društvenog knjigovodstva Hrvatske.

Članak 11.

Ova Uredba stupa na snagu danom objave u "Narodnim novinama".

Klasa: 306-01/91-01/08

Urbroj :5030105-91-6

Zagreb, 11. rujna 1991

Predsjednik

**dr. Franjo Gregurić, v. r.**

Uredba, NN 47/1991-1192